CELEX: 32021R1713
Language: lt
Date: 2021-09-24 00:00:00
Title: Komisijos įgyvendinimo reglamentas (ES) 2021/1713 2021 m. rugsėjo 24 d. kuriuo pratęsiamas nuostatos, leidžiančios nukrypti nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų, taikomos laivų traukiamaisiais tinklais žvejojant tobines (Gymnammodytes cicerelus ir G. semisquamatus) ir afijas (Aphia minuta ir Crystalogobius linearis) tam tikruose Ispanijos (Katalonijos) teritoriniuose vandenyse, galiojimas

2021 9 27   
               
               
                  LT
               
               
                  Europos Sąjungos oficialusis leidinys
               
               
                  L 342/1
               
            
         KOMISIJOS ĮGYVENDINIMO REGLAMENTAS (ES) 2021/1713
         2021 m. rugsėjo 24 d.
         kuriuo pratęsiamas nuostatos, leidžiančios nukrypti nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų, taikomos laivų traukiamaisiais tinklais žvejojant tobines (Gymnammodytes cicerelus ir G. semisquamatus) ir afijas (Aphia minuta ir Crystalogobius linearis) tam tikruose Ispanijos (Katalonijos) teritoriniuose vandenyse, galiojimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 21 d. Tarybos reglamentą (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių, iš dalies keičiantį Reglamentą (EEB) Nr. 2847/93 ir panaikinantį Reglamentą (EB) Nr. 1626/94 (1), ypač į jo 13 straipsnio 5 dalį,
         kadangi:
         
                     (1)
                  
                  
                     2014 m. gegužės 6 d. Komisija priėmė Įgyvendinimo reglamentą (ES) Nr. 464/2014 (2), kuriuo pirmą kartą laikotarpiui iki 2017 m. gegužės 8 d. nustatoma nuo Reglamento (EB) Nr. 1967/2006 13 straipsnio 1 dalies pirmos pastraipos nukrypti leidžianti nuostata dėl minimalaus atstumo nuo kranto ir minimalaus jūros gylio reikalavimų, taikoma laivų traukiamaisiais tinklais žvejojant tobines (Gymnammodytes cicerelus ir G. semisquamatus) ir afijas (Aphia minuta ir Crystalogobius linearis) tam tikruose Ispanijos (Katalonija) teritoriniuose vandenyse. Tą nukrypti leidžiančią nuostatą leista atnaujinti Komisijos įgyvendinimo reglamentu (ES) 2018/922 (3), kuris nustojo galioti 2021 m. liepos 2 d.;
                  
               
                     (2)
                  
                  
                     2021 m. kovo 11 d. Komisija gavo Ispanijos prašymą pratęsti tos nukrypti leidžiančios nuostatos taikymą laivų traukiamaisiais tinklais žvejojant tobines (Gymnammodytes cicerelus ir G. semisquamatus) ir afijas (Aphia minuta ir Crystalogobius linearis) jos teritoriniuose vandenyse Katalonijos regione;
                  
               
                     (3)
                  
                  
                     Ispanija pateikė naujausią mokslinį ir techninį tokios nukrypti leidžiančios nuostatos pagrindimą;
                  
               
                     (4)
                  
                  
                     2021 m. liepos 22 d. Ispanija priėmė valdymo planą (4) pagal Reglamento (EB) Nr. 1967/2006 19 straipsnio 2 dalį (toliau – Ispanijos valdymo planas);
                  
               
                     (5)
                  
                  
                     prašymas pateiktas dėl laivų, kurie registruoti Katalonijos autonominės srities administruojamame jūros registre, kurie žvejybos veiklą vykdo daugiau kaip penkerius metus ir kurių veikla grindžiama Ispanijos valdymo planu;
                  
               
                     (6)
                  
                  
                     į prašymą įtraukti 26 laivai, kurių bendrasis ilgis yra mažesnis nei 10 m ir variklio galia mažesnė nei 75 kW, o valdymo planu užtikrinama, kad žvejybos pastangos ateityje nebus didinamos, nes žvejybos leidimai bus išduoti tik 26 nurodytiems laivams;
                  
               
                     (7)
                  
                  
                     tie laivai yra įtraukti į sąrašą, pateiktą Komisijai pagal Reglamento (EB) Nr. 1967/2006 13 straipsnio 9 dalį;
                  
               
                     (8)
                  
                  
                     Žuvininkystės mokslo, technikos ir ekonomikos komitetas (ŽMTEK) 2021 m. kovo 22–26 d. plenarinėje sesijoje (5) įvertino Ispanijos prašymą pratęsti nukrypti leidžiančios nuostatos galiojimą ir susijusį Ispanijos valdymo plano projektą;
                  
               
                     (9)
                  
                  
                     ŽMTEK pažymėjo, kad Ispanijos valdymo plane yra tinkamų atitinkamos veiklos stebėsenos ir valdymo elementų ir kad nukrypti leidžiančios nuostatos taikymo sąlygos tenkinamos;
                  
               
                     (10)
                  
                  
                     nukrypti leidžianti nuostata, kurios prašo Ispanija, atitinka Reglamento (EB) Nr. 1967/2006 13 straipsnio 5 ir 9 dalyse nustatytas sąlygas;
                  
               
                     (11)
                  
                  
                     nukrypti leidžianti nuostata, kurios prašo Ispanija, būtų taikoma ribotam laivų skaičiui ir regione esama konkrečių geografinių apribojimų, turint omenyje, tiek nedidelį kontinentinį šelfą, tiek tikslinių rūšių teritorinį pasiskirstymą, kurie apriboja žvejybos plotą;
                  
               
                     (12)
                  
                  
                     žvejyba negali būti vykdoma kitais žvejybos įrankiais, nes tik laivų traukiamieji tinklai turi techninių charakteristikų, būtinų šio tipo žvejybai vykdyti;
                  
               
                     (13)
                  
                  
                     atitinkama žvejybos veikla netrukdo veiklai, vykdomai naudojant kitokius įrankius nei tralai, traukiamieji tinklai ar panašūs velkamieji tinklai;
                  
               
                     (14)
                  
                  
                     be to, ši žvejyba nedaro didelio poveikio jūros aplinkai, nes laivų traukiamieji tinklai yra labai atrankūs ir neliečia jūros dugno;
                  
               
                     (15)
                  
                  
                     atitinkama žvejybos veikla atitinka Reglamento (EB) Nr. 1967/2006 4 straipsnio 1 dalies pirmos pastraipos reikalavimus, nes susijusiu Ispanijos valdymo planu aiškiai draudžiama žvejoti saugomose buveinėse;
                  
               
                     (16)
                  
                  
                     Reglamento (EB) Nr. 1967/2006 8 straipsnio 1 dalies h punkto reikalavimai, pakeisti Europos Parlamento ir Tarybos reglamento (ES) 2019/1241 (6) 8 straipsnio 1 dalimi ir IX priedo B dalies I skirsniu, netaikomi, nes yra susiję su traleriais;
                  
               
                     (17)
                  
                  
                     remdamasi tuo, kad Reglamento (EB) Nr. 1967/2006 9 straipsnio 7 dalies reikalavimai įvykdyti, ir atsižvelgdama į tai, kad atitinkama žvejyba yra didelio selektyvumo, kad jos poveikis jūros aplinkai yra nedidelis ir kad Reglamento (EB) Nr. 1967/2006 4 straipsnio 5 dalies nuostatos jai įtakos neturi, Ispanija leido taikyti to reglamento 9 straipsnyje nustatytą nukrypti nuo mažiausio tinklo akių dydžio reikalavimo leidžiančią nuostatą;
                  
               
                     (18)
                  
                  
                     Reglamento (EB) Nr. 1967/2006 9 straipsnis buvo panaikintas Reglamentu (ES) 2019/1241. Tačiau pagal Reglamento (ES) 2019/1241 IX priedo B dalies 4 punktą, remiantis Reglamento (EB) Nr. 1967/2006 9 straipsniu priimtos nukrypti nuo mažiausio tinklo akių dydžio reikalavimo leidžiančios nuostatos, kurios galiojo 2019 m. rugpjūčio 14 d., gali toliau galioti, jeigu dėl jų taikymo neišaugs žuvų jauniklių laimikis. Ispanijos prašymas pratęsti nukrypti leidžiančios nuostatos galiojimą atitinka Reglamento (EB) Nr. 1967/2006 15 straipsnio 5 dalyje ir Reglamento (ES) 2019/1241 IX priedo B dalies 4 punkte nustatytas sąlygas, nes dėl jos taikymo selektyvumo standartai nepablogėja, visų pirma kalbant apie 2019 m. rugpjūčio 14 d. žuvų jauniklių laimikio padidėjimą, ir ja siekiama įgyvendinti to reglamento 3 ir 4 straipsniuose nustatytus tikslus ir uždavinius;
                  
               
                     (19)
                  
                  
                     atitinkama žvejybos veikla vykdoma labai nedideliu atstumu nuo kranto sekliuose vandenyse 3 jūrmylių ruože, todėl netrukdo kitų laivų veiklai;
                  
               
                     (20)
                  
                  
                     žvejybos laivų traukiamaisiais tinklais veikla reguliuojama Ispanijos valdymo planu, siekiant užtikrinti, kad Reglamento (ES) 2019/1241 IX priede nurodytų rūšių individų, išskyrus dvigeldžius moliuskus, būtų sužvejojama kuo mažiau;
                  
               
                     (21)
                  
                  
                     laivų traukiamieji tinklai yra labai selektyvūs ir jais galvakojai moliuskai nežvejojami;
                  
               
                     (22)
                  
                  
                     į Ispanijos valdymo planą įtrauktos žvejybos veiklos stebėsenos priemonės, kaip numatyta Reglamento (EB) Nr. 1967/2006 13 straipsnio 9 dalies trečioje pastraipoje;
                  
               
                     (23)
                  
                  
                     atitinkama žvejybos veikla tenkina Tarybos reglamento (EB) Nr. 1224/2009 (7) 14 straipsnyje nustatytus reikalavimus;
                  
               
                     (24)
                  
                  
                     todėl prašomos nukrypti leidžiančios nuostatos galiojimas turėtų būti pratęstas 3 metams;
                  
               
                     (25)
                  
                  
                     Ispanija turėtų laiku ir laikydamasi savo valdymo plane numatyto stebėsenos plano pateikti Komisijai ataskaitą;
                  
               
                     (26)
                  
                  
                     nukrypti leidžiančios nuostatos galiojimo trukmė turėtų būti apribota taip, kad tuo atveju, jei, Komisijai pateiktos ataskaitos duomenimis, naudojamų išteklių išsaugojimo būklė pablogėtų, būtų galima nedelsiant imtis taisomųjų valdymo priemonių, bet kartu būtų galima pagerinti mokslinės informacijos bazę, kuria remiantis būtų tobulinamas valdymo planas;
                  
               
                     (27)
                  
                  
                     Įgyvendinimo reglamentu (ES) 2018/922 suteiktos nukrypti leidžiančios nuostatos galiojimas baigėsi 2021 m. liepos 2 d., todėl, kad būtų užtikrintas teisinis tęstinumas, šis reglamentas turėtų būti taikomas nuo 2021 m. liepos 3 d.;
                  
               
                     (28)
                  
                  
                     dėl teisinio tikrumo šis reglamentas turėtų įsigalioti skubos tvarka;
                  
               
                     (29)
                  
                  
                     šiame reglamente nustatytos priemonės atitinka Žuvininkystės ir akvakultūros komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Nukrypti leidžianti nuostata
            Reglamento (EB) Nr. 1967/2006 13 straipsnio 1 dalis netaikoma greta Katalonijos regiono pakrantės esančiuose Ispanijos teritoriniuose vandenyse laivų traukiamaisiais tinklais žvejojant tobines (Gymnammodytes cicerelus ir G. semisquamatus) ir afijas (Aphia minuta ir Crystalogobius linearis), jei tie laivai:
            
                        a)
                     
                     
                        yra registruoti Katalonijos autonominės srities jūros registre;
                     
                  
                        b)
                     
                     
                        užregistruotais duomenimis, žvejybos veiklą yra vykdę daugiau kaip penkerius metus ir neprisidės prie jokio būsimo naudojamų žvejybos pastangų didinimo; taip pat
                     
                  
                        c)
                     
                     
                        turi žvejybos leidimą ir veiklą vykdo pagal valdymo planą, Ispanijos priimtą pagal Reglamento (EB) Nr. 1967/2006 19 straipsnio 2 dalį.
                     
                  
         
            2 straipsnis
            Stebėsenos planas ir ataskaitų teikimas
            Ispanija iki 2024 m. liepos 2 d. Komisijai pateikia ataskaitą, parengtą pagal 1 straipsnio c punkte nurodytame Ispanijos valdymo plane nustatytą stebėsenos planą.
         
         
            3 straipsnis
            Įsigaliojimas ir taikymo laikotarpis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. liepos 3 d. iki 2024 m. liepos 2 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugsėjo 24 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 409, 2006 12 30, p. 11.
         
            (2)  2014 m. gegužės 6 d. Komisijos įgyvendinimo reglamentas (ES) Nr. 464/2014, kuriuo nukrypstama nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų, taikomų laivų gaubiamaisiais tinklais žvejojant tobius (Gymnammodytes cicerelus ir G. semisquamatus) ir afijas (Aphia minuta ir Crystalogobius linearis) tam tikruose Ispanijos (Katalonija) teritoriniuose vandenyse (OL L 134, 2014 5 7, p. 37).
         
            (3)  2018 m. birželio 28 d. Komisijos įgyvendinimo reglamentas (ES) 2018/922, kuriuo nukrypstama nuo Tarybos reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų, taikomų laivų traukiamaisiais tinklais žvejojant tobines (Gymnammodytes cicerelus ir G. semisquamatus) ir afijas (Aphia minuta ir Crystalogobius linearis) tam tikruose Ispanijos (Katalonijos) teritoriniuose vandenyse (OL L 164, 2018 6 29, p. 39).
         
            (4)  Diari Oficial de la Generalitat de Catalunya Núm. 8463 – 2021 7 22, p. 1.
         
            (5)  Žuvininkystės mokslo, technikos ir ekonomikos komiteto 66-ojo plenarinio posėdžio ataskaita (PLEN-21-01). EUR 28359 EN, Europos Sąjungos leidinių biuras, Liuksemburgas, 2021 m., skelbiama adresu https://stecf.jrc.ec.europa.eu/reports/plenary/-/asset_publisher/oS6k/document/id/2851300.
         
            (6)  2019 m. birželio 20 d. Europos Parlamento ir Tarybos reglamentas (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones, kuriuo iš dalies keičiami Tarybos reglamentai (EB) Nr. 1967/2006, (EB) Nr. 1224/2009 ir Europos Parlamento ir Tarybos reglamentai (ES) Nr. 1380/2013, (ES) 2016/1139, (ES) 2018/973, (ES) 2019/472 ir (ES) 2019/1022 ir panaikinami Tarybos reglamentai (EB) Nr. 894/97, (EB) Nr. 850/98, (EB) Nr. 2549/2000, (EB) Nr. 254/2002, (EB) Nr. 812/2004 bei (EB) Nr. 2187/2005 (OL L 198, 2019 7 25, p. 105).
         
            (7)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).